Κόνιτσα 31/05/2021

**ΔΕΛΤΙΟ ΤΥΠΟΥ**

Συνάντηση του Δημάρχου Κόνιτσας με τον Υφυπουργό Άμυνας κ. Αλκιβιάδη Στεφανή.

Με τον Υφυπουργό Εθνικής Άμυνας κ. Αλκιβιάδη Στεφανή συναντήθηκε ο Δήμαρχος Κόνιτσας κ. Νικόλαος Εξάρχου, συνοδευόμενος από τον κ. Γεώργιο Τάσσο, μέλος της Επιτροπής Τουρισμού του Δήμου Κόνιτσας την Πέμπτη 27 Μαΐου 2021 στο Υπουργείο Εθνικής Άμυνας.

Στη συνάντηση ετέθησαν πολλά θέματα που αφορούν τον Δήμο Κόνιτσας και κυρίως στην επιτάχυνση των διαδικασιών για την ολοκλήρωση του Ιστορικού -Στρατιωτικού Μουσείου Κόνιτσας.

Ο Δήμαρχος ευχαριστεί τον Υφυπουργό για τη θετική ανταπόκριση σε όλα τα αιτήματα του.

Θερμές ευχαριστίες στον συντοπίτη και Υφυπουργό Προστασίας του Πολίτη κ. Λευτέρη Οικονόμου, που παρευρέθηκε στη συνάντηση και πάντοτε συμβάλλει καθοριστικά με το αμέριστο ενδιαφέρον του για τον Δήμο μας.

Από το Γραφείο Δημάρχου